Diari Oficial de la Generalitat Valenciana


Sumari del DOGV 8836, del 16-06-2020 (2020/4443)

Extracte de la Resolució de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a ONGD per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana (línia subvenció S8318000, «Subvencions a ONGD per a accions de sensibilització activistes en drets humans»).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4443


Data del document
:   16-03-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a ONGD per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana (línia subvenció S8318000, «Subvencions a ONGD per a accions de sensibilització activistes en drets humans»). [2020/4443]  
BDNS (identif.): 510305.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index)  
  
Primer. Entitats beneficiàries  
Podran beneficiar-se d'aquestes subvencions, les organitzacions no governamentals per al desenvolupament (ONGD), individualment o en agrupació amb una altra o altres ONGD, amb capacitat financera i de gestió per a realitzar el projecte subvencionable, inscrita en el Registre d'Agents de la Cooperació Internacional al Desenvolupament de la Comunitat Valenciana abans de l'1 de gener de 2019, amb seu, domicili social o delegació permanent en la Comunitat Valenciana i experiència en la realització, individualment o en agrupació amb altres ONGD, d'almenys 4 projectes executats d'educació per a la ciutadania global a Espanya.  
  
Segon. Objecte  
1. L'objecte de la present convocatòria consisteix a convocar, en règim de concurrència competitiva, subvencions per al finançament de despeses corrents d'accions d'educació per a la ciutadania global i sensibilització en matèria de promoció i defensa dels Drets Humans mitjançant la participació de defensors i defensores de drets humans al seu país d'origen, a executar en l'àmbit de la Comunitat Valenciana, entre altres.  
2. Les actuacions per a subvencionar en la present convocatòria consistiran en accions de sensibilització sobre activistes en drets humans, que s'han de concretar en projectes la finalitat dels quals siga contribuir a sensibilitzar, visibilitzar i denunciar, davant la ciutadania valenciana, la situació d'amenaça que pateixen les organitzacions que treballen en defensa dels drets humans i les persones que les integren, així com les seues reivindicacions en la matèria, mitjançant la realització d'activitats en municipis de la Comunitat Valenciana, promocionant la pau i els drets humans a través de la presentació d'experiències i relats en primera persona de defensors i defensores dels drets humans.  
D'acord amb l'Oficina de l'Alt Comissionat de Nacions Unides per als Drets Humans (OACNUDH), a l'efecte de la present convocatòria s'entén per defensors i defensores de drets humans aquelles persones vinculades a organitzacions o moviments socials als seus països d'origen que treballen en la defensa dels drets polítics, civils, econòmics, socials, culturals i ambientals, i contribueixen a l'eliminació efectiva de totes les violacions de drets humans i al foment del gaudi efectiu d'aquests, siguen de caràcter individual o col·lectiu.  
  
3. Les actuacions presentades a aquesta convocatòria de subvenció:  
a) Hauran d'adaptar-se als eixos, estratègies i objectius prioritaris establits en el Pla director vigent de la cooperació valenciana.  
b) Hauran d'adaptar-se a la consecució d'algun/s dels objectius de desenvolupament sostenible (ODS), i identificar clarament les metes dels ODS que persegueix.  
c) Hauran d'obtindre la puntuació mínima de 60 punts sobre 100, dels criteris objectius de valoració recollits en l'article 17 de l'Ordre 3/2017.  
  
d) Han de ser viables tècnicament i pressupostàriament.  
e) Les actuacions s'hauran d'executar a la Comunitat Valenciana i preveure la participació directa de persones que siguen defensores dels drets humans al seu país d'origen.  
4. Cada entitat podrà ser beneficiària de subvenció d'un màxim d'un projecte, de manera individual o en agrupació amb una altra o altres ONGD, siga com a entitat líder o com a entitat agrupada.  
  
Tercer. Bases reguladores  
Les bases per les quals es regeix aquesta convocatòria, són les contingudes en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament.  
En el no previst en aquesta norma, les subvencions se sotmetran a la Llei 38/2003, de 17 de novembre, general de subvencions i la seua normativa de desenvolupament i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Així mateix s'estarà al que es disposa en la legislació autonòmica en matèria de cooperació al desenvolupament.  
  
Quart. Quantia i període màxim d'execució  
Les actuacions es finançaran amb càrrec a l'aplicació pressupostària 89.83.57.144.29, línia de subvenció S8318000, del pressupost de la Generalitat per a l'exercici 2020, dotada amb un import de 220.000,00 euros per al finançament de despeses corrents.  
L'import màxim de la subvenció per projecte serà de 25.000 euros i el període màxim d'execució de les actuacions serà de 12 mesos.  
  
Cinqué. Termini de presentació de sol·licituds  
Les sol·licituds es presentaran en el termini d'un mes, comptador des de l'endemà de la publicació d'aquest extracte en el DOGV. L'incompliment de l'esmentat termini donarà lloc a l'exclusió de la convocatòria.  
  
Sisé. Altres dades  
1. Sol·licituds: es tramitaran exclusivament de manera telemàtica en la seu electrònica de la Generalitat Valenciana. La presentació de la sol·licitud de manera diferent de la telemàtica prevista en aquest apartat determinarà l'exclusió de la convocatòria.  
2. Documentació: la preceptiva del resolc huité de la convocatòria i, a l'efecte de valoració de projectes, també la del resolc nové.  
  
3. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenvolupat en l'annex II.  
  
València,16 de març de 2020.- La consellera de Participació, Transparència, Cooperacio i Qualitat Democràtica: Rosa María Pérez Garijo..